**Emlékeztető az ELTE TTK HÖK Választmányának 2013. december 02-ai üléséről**

**Az emlékeztetőt készítette:** Ágoston Dóra Csenge feljegyzése alapjánHorváth Tamás

**Helye és ideje:** Déli Hallgatói Iroda Tárgyaló, 2013.12.02. 18:00

**Jelen vannak:**
Szavazati joggal: Béni Kornél, Kovács Fanni, Csutka Boglárka, Bohár Balázs, Kuti Péter, László Dorina, Érsek Gábor, Miklós-Kovács Janka, Vara Bálint

Tanácskozási joggal: Ágoston Dóra Csenge, Zaránd Péter, Török Balázs
Az Ellenőrző Bizottság részéről: Horváth Tamás, Sik Zsuzsanna Brigitta

**Béni Kornél 18:23 perckor megnyitotta az ülést.**

Az Ellenőrző Bizottság megállapította, hogy a Választmány 8 fővel határozatképes.

Béni Kornél javasolja, hogy a Választmány szavazzon tanácskozási jogot Zaránd Péternek.

*A Választmány határozatot hozott a Zaránd Péter tanácskozási jogáról:*

*/2013 (XII.02.) számú választmányi határozat: Az ELTE TTK HÖK Választmánya 8 igen szavazattal, egyhangúlag támogatta hogy Zaránd Péternek tanácskozási joga legyen.*

Béni Kornél ismertette az előzetesen kiküldött napirendi pontokat, majd új napirendi pontnak javasolta a Pályázatok, Beszámoló pontokat.

A Választmány határozatot hozott új napirendi pont felvételéről:

/2013 (XII.02.) számú választmányi határozat: Az ELTE TTK HÖK Választmánya 8 igen szavazattal, egyhangúlag elfogadta új napirendi pont felvételét, melyek a Beszámolók, illetve a Pályázatok.

Béni Kornél javasolta a napirend módosítását.

*A Választmány határozatot hozott a napirend módosításról:*

*/2013 (XII.02.) számú választmányi határozat: Az ELTE TTK HÖK Választmánya 8 igen szavazattal, egyhangúlag elfogadta a napirend módosítást.*

Az ülésen elfogadott végleges napirendi pont a következő:

1. Választási rendszer
2. Pályázatok
3. Beszámolók
4. Bejelentések
5. Küldöttgyűlés anyagainak tárgyalása
6. Költségvetésterv
7. Egyebek

**1.Választási rendszer (18:24)**

Béni Kornél elmondta, hogy meghívta Zaránd Péter EHÖK elnököt, hogy ismertesse választási rendszerrel kapcsolatos terveket.

Zaránd Péter a következőket mondta:

* Fontosnak tartja, hogy a HÖK legitim legyen.
* Nem tartja elégnek, hogy a hallgatók 25%-a vesz részt a szavazáson.
* Egy választási rendszer reformot szeretne ezért végrehajtani. Nyáron 6 részönkormányzattal már tárgyalt és egyeztetett.
* Elektronikus választási rendszer
A mai világban folyamatosan online kapcsolatban vagyunk, várhatóan a részvételi arány növekedni fog. Azoknál a felsőoktatási intézményeknél ahol elektronikus szavazás van, megduplázódott a résztvevők száma.
* Fontosnak tartja, hogy egy időpontban legyenek a választások. Nagy szervezetben folyamatosak a változások így kissé kiszámíthatatlan. Fontos lenne az egység, a kiegyensúlyozott hatékony körülmények.
* Nem a kari HÖK-ök autonómiájához kíván hozzányúlni, hanem hogy közösségibb, összetartóbb legyen a HÖK.

Kuti Péter elmondta, hogy a TTK HÖK sokat vitatkozott azon régebben is, hogy ősszel vagy tavasszal legyenek-e a választások, mi a tavaszi választásra vagyunk berendezkedve és az Alapszabályban is így van.

Béni Kornél válaszolt:

Szerinte a határozat pontosan úgy szól, hogy az Elnökség megteremtheti a közös választás lehetőségét, ezért a TTK HÖK mondhatja, azt hogy nem így szeretné.
Kovács Fanni elmondta, hogy a többek között a LEN miatt van tavasszal a választás, de Béni Kornél szerint az elektronikus választás bevezetésével ez nem lesz releváns.

Zaránd Péter ismertette a szóba került választási szoftverek működését.

18:51. perc László Dorina megérkezett az ülésre

Zaránd Péter kiemelte még egyszer, hogy fontos lenne, hogy együtt tudjanak működni a kari HÖK-ök és közösen csinálni valamit.

18:58. perc Zaránd Péter távozott az ülésről.

Béni Kornél lezárta az első napirendi pontot.

**2. Pályázatok (19:02)**

Bohár Balázs ismerteti a pályázatát, miszerint a hirdetőfelületeket szeretné igénybe venni, a szerdai korrepetálás miatt.

*A Választmány határozatot hozott a kérdésről:*

*/2013 (XII.02.) számú választmányi határozat: Az ELTE TTK HÖK Választmánya 9 igen szavazattal, egyhangúlag támogatta Bohár Balázs pályázatát.*

Mikulás-buli

László Dorina elmondta, hogy kevés az ötlet, fejlemény a rendezvénnyel kapcsolatban. Béni Kornél ismerteti a jegyárakat, illetve megkér minden jelenlévőt, hogy segítsen széles körben terjeszteni az eseményt.

Miklós-Kovács Janka elmondta, hogy fizikus mikulás buli lenne december 4-én. Mafihe EHB azt szeretné, hogy ne kelljen minden bulira pályázatot írni.

Béni Kornél kérte, hogy jöjjenek el Választmányra, nem javasolja ezt mostani ülésen tárgyalni.

Béni Kornél lezárta a második napirendi pontot

**3. Beszámolók (19:15)**

Török Balázs szóban számolt be. Elmondta, hogy egyeztetett Csutka Boglárkával a beadott KHTEÖ pályázattal kapcsolatban, illetve ha kérdés van, ezzel kapcsolatban nyugodtan tegyék fel a jelenlévők.

Béni Kornél lezárta a harmadik napirendi pontot.

**4.Bejelentések (19:17)**

Nem volt senkinek bejelenti valója.

Béni Kornél lezárta a negyedik napirendi pontot.

**5.Küldöttgyűlés anyagainak tárgyalása (19:18)**

Horváth Tamás jelezte, hogy kell szavazatszámláló bizottságba tagokat választani, illetve furcsának találta, hogy az informatikus és a földrajz- és földtudományi szakterületi koordinátor közös beszámolót adott be.

Béni Kornél elmondta, hogy 2 pályázat érkezett tisztségekre.

László Dorina megemlíti, hogy a környezettudományi szakterületnél KÖB tag csere várható.

Béni Kornél új napirendi pontnak javasolja a Rendezvényeket, amit a Választmány támogatott.

19:26 perc Török Balázs távozott az ülésről.

Béni Kornél lezárta az ötödik napirendi pontot.

**6.Költségvetésterv (19:29)**

Béni Kornél elmondta, hogy a Főigazgató asszony szeretné átnézni a költségvetés tervezetet. A költségvetés terv az optimális működéshez közeli összeggel van tervezve, amit Csutka Boglárkával állított össze.

A jelenlevők elmondják észrevételüket a tervezettel kapcsolatban.

Béni Kornél lezárta az hatodik napirendi pontot.

**7.Egyebek (19:35)**

László Dorina jelezte, hogy kellene az Összegyetemi Nyílt Nap programja, ami február 1-én lenne.

Miklós-Kovács Janka elmondta, hogy a tudománykommunikáció a természettudományokban szakos hallgatók megkeresték a kari nyílt nappal kapcsolatban, hogy segítsenek-e valamiben.

Béni Kornél elmondta, hogy minden segítségnek örülünk, illetve gondolkozzon mindenki a programokon és küldje el az anyagokat.

Béni Kornél lezárta a hetedik napirendi pontot.

Béni Kornél 19:37-kor lezárta az ülést.

**Határozatok:**

*/2013 (XII.02.) számú választmányi határozat: Az ELTE TTK HÖK Választmánya 8 igen szavazattal, egyhangúlag támogatta hogy Zaránd Péternek tanácskozási joga legyen.*

*/2013 (XII.02.) számú választmányi határozat: Az ELTE TTK HÖK Választmánya 8 igen szavazattal, egyhangúlag elfogadta a napirend módosítást.*

*/2013 (XII.02.) számú választmányi határozat: Az ELTE TTK HÖK Választmánya 9 igen szavazattal, egyhangúlag támogatta Bohár Balázs pályázatát.*

**Az emlékeztetőt hitelesítette:**

 **Horváth Tamás** **Béni Kornél**

**Ellenőrző Bizottság Elnöke Elnök**

**Emlékeztető készítője ELTE TTK HÖK**

 **ELTE TTK HÖK**